Ekonomiese groei laer as verwag | Die Vryburger
Gedurende die eerste helfte van die jaar het Suid-Afrika se ekonomie gestruikel onder stakings en arbeidsonrus in die mynsektor. Die derde kwartaal, wat die ekonomiese groei agterstand vir die jaar moes laat inhaal kon dit toe nie vermag nie. Die derde kwartaal was gekenmerk deur stakings in die vervaardigingsektor.
Daar word steeds gehoop dat S.A. vir die jaar by 'n beskeie 2% groei sal uitkom, maar aan die einde van die derde kwartaal lyk die moontlikheid al hoe skaler. Die ekonomiese groei vir die derde kwartaal was 'n skamele 0.7%, teenoor die verwagte 1.2%.
Die swak groei was meegebring deur 'n inkrimping van 6.6% in die vervaardigingsbedryf weens stakings, wat veral ook in die motorbedryf plaas gevind het. Die vervaardigingsektor dra 15% by tot die land se Bruto Binnelandse Produk (BBP).
Die mynsektor kon gedeeltelik vergoed vir die afname in die vervaardigingsektor deurdat dit tot 'n redelike mate herstel het.
Daar word nou staat gemaak op beter ekonomiese groei in die vierde kwartaal. Om naby die reeds afgeskaalde oogmerk van 2% BBP groei vir die jaar uit te kom moet die vierde kwartaal se groei minstens 4% wees.
One thought on "Ekonomiese groei laer as verwag"
Joffre Papenfus November 28, 2013 at 6:31 am
Ofskoon die monster van materialisme ook 'Afrikaner'-denke teen die 1980's en 1990's begin oorheers het, het ons volk histories 'n besondere werksetiek gehad.
Dit was dus 'n geval dat SA betreklik welvarend was: MAAR die ekonomie was gebou op WERK, nie op betaal word om rond te sit nie.
Totdat die basiese kern gesond is, hardwerkend is en op vernuf en verdienste funksioneer, is ons uitgelewer aan die meulsteun van 'n inherente lui massa.